Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
19 มิ.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 16.67 จุด (0.99%) ปิดภาคเช้าที่ 1,700.27 จุด ด้วยมูลค่าการซื้อขาย 44,099.67 ล้านบาท
Most Positive Impact: PTT (+1.39 จุด), AOT (+1.04 จุด), ADVANC (+0.87 จุด)
Most Negative Impact: VGI (-0.33 จุด), DTAC (-0.23 จุด), BEM (-0.15 จุด)
ตลาดหุ้นไทยถูกผลักดันด้วยกลุ่มพลังงาน(+3.88 จุด) ธนาคาร(+2.15 จุด) พาณิชย์(+1.98 จุด) สื่อสาร(+1.70 จุด) และกลุ่มขนส่ง(+1.54 จุด)
ช่วงเช้าที่ผ่านมาผู้ให้บริการเครือข่ายโทรศัพท์ 3 ราย ได้แก่ TRUE ADVANC DTAC เข้ายื่นขอใบอนุญาต-จัดสรรคลื่น 700 MHz กับ กสทช. โดย ADVANC(+1.51%) และ TRUE(+4.72%) ต่างปรับตัวเพิ่มขึ้นเนื่องจากได้รับประโยชน์จากการยืดจ่ายค่าคลื่น 900 MHz มากกว่าค่าใช้จ่ายสำหรับคลื่น 700 MHz โดย TRUE เป็นผู้ได้รับประโยชน์มากสุด ส่วน DTAC(-1.92%) ปรับตัวลงเนื่องจากประโยชน์จากการยืดจ่ายค่าคลื่น 900 MHz น้อยกว่าค่าใช้จ่ายสำหรับคลื่น 700 MHz
แนวโน้มตลาดบ่าย
มุมมองตลาดบ่ายนี้ คาดดัชนียืนแดนบวกให้กรอบการเคลื่อนไหวที่ 1,687-1,700 จุด โดย Fund flow ต่างชาติไหลเข้าต่อเนื่องกว่าที่เราคาด เนื่องจากการทวีตข้อความของปธ.ทรัมป์มีท่าทีที่อยากเจรจาเป็นอย่างมากในการประชุม G20 นี้ ส่งผลให้ตลาดมองบวกต่อการเจรจาที่จะเกิดขึ้น และการส่งสัญญาณลดอัตราดอกเบี้ยของธนาคารกลางยุโรปที่ออกมาล่าสุด สนับสนุนให้นักลงทุนกล้าเข้าลงทุนในสินทรัพย์เสี่ยงมากขึ้น บนความคาดหวังว่า FED จะทำแบบเดียวกันโดยไม่ต้องรอดูผลการประชุมเช้าพรุ่งนี้
กลยุทธ์การลงทุนทยอยสะสมหุ้นในกลุ่มต่อไปนี้
1) กลุ่มหุ้นที่อิงการบริโภคในประเทศ CPALL HMPRO CPF CPN AP
2) กลุ่มหุ้นที่อิงกับโครงสร้างพื้นฐานและสาธารณูปโภค AMATA STEC CK BGRIM DTAC BTS
3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF JAS QH ADVANC INTUCH SCB
4) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ SAPPE PR9 SPALI TTCL PRM
5) กลุ่ม Laggard play ROBINS BJC CENTEL TRUE ORI SCC BBL
ประเด็นเศรษฐกิจที่น่าติดตาม วันนี้ติดตามตัวเลขสินค้าคงคลังน้ำมันดิบประจำสัปดาห์ ตลาดมองลดลง 1.08 ล้านบาร์เรล วันพฤหัสฯติดตามการกำหนดอัตราดอกเบี้ยของธนาคารกลางสหรัฐฯ
หุ้นแนะนำ JAS TRUE CPALL